জাপান টোবাকোর সভাপতি ও প্রধান নির্বাহী ইদি পিয়ার্ড বলেন, ‘ব্যবসায়িক মনোভাবের মাধ্যমে বাংলাদেশ এখন বিশ্বের উদীয়মান অর্থনৈতিক দেশ হিসেবে আবির্ভূত হচ্ছে। এ কারণে আমরা দেশটিতে আমাদের ব্যবসায় কর্মকাণ্ড সম্প্রসারণে খুবই আগ্রহী। আকিজের তামাক ব্যবসা খুবই লাভজনক। উৎপাদনে সব ধরনের সুযোগ-সুবিধার পাশাপাশি রয়েছে দেশব্যাপী তার শক্তিশালী বিপণন ব্যবস্থা ও কর্মীবাহিনী। সমন্বয়ের ক্ষেত্রে আমাদের যে ক্ষমতা রয়েছে সেটিকে কাজে লাগিয়ে এবং আরো নতুন কিছু ব্র্যান্ড যুক্ত করার মাধ্যমে আমরা দ্রুতই আমাদের ব্যবসায়িক কর্মকাণ্ডে আরো দক্ষতা আনয়নে সমর্থ হব।’